Polisie loof reuse beloning uit oor renosterstroperyFoto: www.rhinoconservation.org Die provinsiale kommissaris, lt. Gen. Simon Mpende, het ŉ beloning van R500 000 uitgeloof vir inligting oor renosterstropery. “Ons het die samewerking nodig van elke persoon in die provinsie en land om die skuldiges aan die pen te laat ry en die slagting hok te slaan.” In 2011 is 74 renosters in Limpopo vir hulle horings doodgemaak. Verlede maand is minstens 10 renosters in die provinsie doodgemaak. Meer as 165 renosters is sedert 2008 in die provinsie vir hulle horings doodgemaak. Minstens 38 vermeende stropers is verhoorafwagtend.